ma tomo Polan

ma tomo Polan (toki Inli: Portland) li ma tomo lon ma Owekan lon ma Juwese. ona li lon poka pi ma Wasintan. ma Owekan la ona li ma tomo pi mute jan nanpa wan. ona li lon poka pi telo linja Wilame li lon poka pi telo linja Kalanpija. telo Wilame li suli mute la ilo tawa telo suli li ken kama tawa ma tomo Polan tan telo suli Pasipi lon ona. nena li lon poka pi ma tomo Polan. ma kasi suli li lon nena. mani mute li lon jan la tomo ona li lon nena. sina tawa nena ni la sina ken lukin e ma tomo e tomo suli e telo linja. tomo suli mute li lon ma tomo Polan. nena Tepa li nena ante lon ma Polan. tenpo pini mute la, lupa li pana e seli telo. seli telo li kama kiwen li kama nena Tepa.